**Samningur um kolefnisbindingu**

Kolviður-sjóður kt. 560606-1170, Þórunnartúni 6, 105 Reykjavík, (hér eftir nefndur Kolviður) og XX, kt. xx, xxvegi, xx (hér eftir nefnt XX), gera með sér svofelldan samning um kolefnisbindingu.

**1. Markmið**

Markmið þessa samnings er að binda kolefni – CO2 – sem til fellur vegna XX. Kolefnisbindingin á sér stað í gróðri, jarðvegi og landgræðslu sem Kolviður hefur umsjón með.

**2. Ytra eftirlit**

Kolviður starfar undir eftirliti Ríkisendurskoðunar og ytri endurskoðenda sem skoða hvort að fjármunir séu tryggðir til umhirðu þar til skógræktin hefur skilað þeirri bindingu sem stefnt er að. Rannsóknarsvið Skógræktarinnar safnar á vísindalegan hátt upplýsingum um bindingu kolefnis í skóginum samkvæmt vinnureglum skrifstofu Sameinuðu þjóðanna í loftslagsmálum (UNFCCC). Stefnt er að vottun á verkefnum Kolviðar samkvæmt alþjóðlegum staðli ISO 14064-2 fyrir bindingu kolefnis.

 **3. Kolefnisbinding**

Miðað er við að það taki gróðurinn 50 ár frá gróðursetningu að binda 375 tonn CO2/ha. sem skilar 300 tonna handbærri bindingu á ha. á þeim tíma.

Kolefnisbinding hefst við gróðursetningu en fer hægt af stað og nær hámarki sínu eftir 30-40 ár eftir tegundum trjáa.

Kolefnisbinding með Kolviði er því vænt binding sem á sér stað í trjám, jarðvegi og sópi á 50 ára vaxtatíma skógarins. Til að tryggja framgang skógarins er sérstök vöktunaráætlun sem stuðlar að því að nauðsynleg lifun gróðurs eigi sér stað.

Til þess að tryggja tilvist skógarins út 50 ára vaxtartímann er þinglýst kvöð á það land sem nýtt er undir Kolviðarskóg.

 **4. Kolefnisbundin starfsemi**

XX bindur kolefni á móti losun vegna xx fyrirtækisins.

Kolefnislosun XX skóp xx tonn CO2.

Til kolefnisbindingar framangreindrar losunar þarf að gróðursetja um 10 tré til bindingar á hverju tonni af CO2.

Kostnaður við kolefnisbindingu á reikningum útgáfuárs er samkvæmt verðskrá og breytist samkvæmt henni fyrir hvert ár.

Þessu til staðfestingar gefur Kolviður út sérstaka viðurkenningu sé þess óskað.

**5. Kolefnisbókhald yfir losað magn koldíoxíðs – CO2 – á ársgrundvelli**

XX halda kolefnisbókhald yfir þá starfsemi sem kolefnisbindingin nær til þar sem skráðir eru þeir þættir sem leiða til losunar eftir því sem við á. Útreikningur á losun gróðurhúsalofttegunda byggir á greiningum sem fyrirtækið hefur gert eða látið gera. Fyrirtækið er ábyrgt fyrir upplýsingum um losun sína og yfirlýsingum um kolefnisjöfnun eða kolefnishlutleysi.

**6. Kolefnisáætlun**

Fyrirtækið upplýsir um það magn kolefnislosunar tonn CO2 sem það óskar eftir að binda.

Ef gróðursetning til kolefnisbindingar á að eiga sér stað á losunarárinu þarf áætlun um losun að liggja fyrir eigi síðar en í mars á því ári, en ef fyrirtækið vill byggja upplýsingar sínar um losun á raunupplýsingum um losun fyrra árs þá þurfa upplýsingar að liggja fyrir í mars á eftirfylgjandi ári þannig að gróðursetning eigi sér stað á því ári. Ef ný áætlun um kaup á bindingu hefur ekki borist í mars er gengið út frá því að um sama magn sé að ræða og árið á undan og gróðursetning og innheimta miðuð við það.

**7. Greiðslur**

Greiðslur fyrir kolefnisbindingu hvers árs eru innheimtar í apríl eða þegar upplýsingar um óskaða bindingu liggja fyrir eða samkvæmt áætlun samkv. 6. gr. Við afturvirka kolefnisbindingu vegna fyrri ára er reikningur gerður eftir undirritun samnings þar um.

Þegar fyrirtækið hefur skilað inn upplýsingum samkvæmt 6. gr. samningsins sendir Kolviður reikninga fyrir 5. dag aprílmánaðar.

Reikningar skulu greiddir innan 30 daga eftir dagsetningu þeirra. Reikningar skulu merktir með tilvísun til þessa samnings. Vanskilakostnaður og dráttarvextir reiknast frá gjalddaga hafi ekki verið greitt á eindaga.

**8. Notkun á merki Kolviðar**

XX fá með samningi þessum heimild til þess að nota merki Kolviðar í kynningargögnum, upplýsingar á heimasíðu og útsent efni. Notkun á merki Kolviðar skal vera samkvæmt reglum þar að lútandi en önnur notkun er háð fyrirfram samþykki fulltrúa Kolviðar. Ávallt skal koma fram fyrir hvaða þætti í starfsemi fyrirtækisins er verið að binda kolefni og óheimilt er að gefa til kynna víðtækari kolefnisbindingu en raun er.

Kolviður heldur skrá á heimasíðu sinni yfir fyrirtæki sem kolefnisbinda á móti losun sinni.

**9. Gildistaka**

Samningur þessi tekur gildi við undirritun. XX kolefnisbindur skv. framangreindum þáttum samkv. 4. gr. frá og með xx.xx.20xx

**10. Samningsrof**

Kolefnisbinding á umsömdu árlegu magni kolefnislosunar tekur allt að 50 ár. Samningurinn nær því einungis til umsamdrar losunar sem á sér stað hjá fyrirtækinu á samningstímanum. Notkunin á merki Kolviðar er því aðeins heimil á samningstímanum, að fyrirtækið greiði fyrir þá plöntun sem þá á sér stað.

Falli samningur þessi um kolefnisbindingu úr gildi mun Kolviður áfram tryggja að sú binding sem keypt hefur verið eigi sér stað.

Fyrirtækinu er óheimilt að nota merki Kolviðar eða gefa í skyn að Kolviður annist bindingu á kolefnislosun þess eftir samningsrof. Sé það gert er litið á það sem blekkingu gagnvart neytendum og meðhöndlað sem slíkt. Verði vanskil á greiðslu fyrir kolefnisbindingu færast keyptar einingar yfir til Kolviðar að nýju.

**11. Framsal**

Aðilum samnings þessa er óheimilt að framselja rétt sinn samkvæmt honum til þriðja aðila nema með skriflegu samþykki.

**12. Uppsögn**

Samningur þessi gildir í eitt almanaksár í senn og endurnýjast sjálfkrafa sé honum ekki sagt upp. Samningur þessi er uppsegjanlegur af hálfu beggja samningsaðila með þriggja mánaða fyrirvara fyrir lok samningstíma með skriflegum hætti.

**13. Samskipti**

Allar tilkynningar sem sendar eru á grundvelli samningsins skulu sendar aðilum á þau heimilis­föng sem tilgreind eru í upphafi hans.

Eftirtaldir fulltrúar aðila skulu vera tengiliðir samningsaðila;

* Tengiliður XX er: xx
* Tengiliður Kolviðar er: xx, kolvidur@kolvidur.is, sími 551-8150

**14. Varnarþing og úrlausn ágreiningsmála**

Með samning þennan skal að öllu leyti farið að íslenskum lögum.

Rísi ágreiningur vegna samnings þessa eða um efni hans skulu aðilar freista þess að leysa úr honum. Takist það ekki skal dómsmál um slíkan ágreining rekið fyrir Héraðsdómi Reykjavíkur.

**15. Samningseintök og undirritun**

Samningur þessi er gerður í tveimur samhljóða og jafngildum eintökum og skal hver samnings­aðili halda einu eintaki.

Til skuldbindingar og staðfestu efnis samningsins rita þar til bærir forsvarsmenn aðila undir samninginn fyrir þeirra hönd.

Reykjavík xx.xx.20xx

F.h. Kolviðar F.h. xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vottar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_